CELEX: C2006/131/13
Language: fi
Date: 2006-06-03 00:00:00
Title: Asia C-546/03: Yhteisöjen tuomioistuimen tuomio (toinen jaosto)  23.2.2006  — Euroopan yhteisöjen komissio v. Espanjan kuningaskunta (Jäsenyysvelvoitteiden noudattamatta jättäminen — Yhteisöjen omat varat — Yhteisön tullikoodeksi — Tuonti- tai vientitullien kantamista koskevat menettelyt — Näihin tulleihin liittyvien omien varojen viivästynyt maksaminen ja viivästyskorkojen maksamatta jättäminen)

3.6.2006   
            
            
               FI
            
            
               Euroopan unionin virallinen lehti
            
            
               C 131/8
            
         Yhteisöjen tuomioistuimen tuomio (toinen jaosto) 23.2.2006 — Euroopan yhteisöjen komissio v. Espanjan kuningaskunta
   (Asia C-546/03) (1)
   
   (Jäsenyysvelvoitteiden noudattamatta jättäminen - Yhteisöjen omat varat - Yhteisön tullikoodeksi - Tuonti- tai vientitullien kantamista koskevat menettelyt - Näihin tulleihin liittyvien omien varojen viivästynyt maksaminen ja viivästyskorkojen maksamatta jättäminen)
   (2006/C 131/13)
   Oikeudenkäyntikieli: espanja
   Asianosaiset
   
      Kantaja: Euroopan yhteisöjen komissio (asiamiehet: M. Diaz-Llanos La Roche ja G. Wilms)
   
      Vastaaja: Espanjan kuningaskunta (asiamies: M. Muñoz Pérez)
   
      Väliintulijat, jotka tukevat vastaajan vaatimuksia: Tanskan kuningaskunta (asiamies: J. Molde), Suomen tasavalta (asiamies: A. Guimaraes-Purokoski), Ruotsin kuningaskunta (asiamies: K. Wistrand)
   Oikeudenkäynnin kohde
   Jäsenyysvelvoitteiden noudattamatta jättäminen — Yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (EYVL L 302, s. 1) 220 artikla ja tullivelkaan perustuvien tuonti- tai vientitullien määrien kirjaamisesta tileihin ja niiden maksamisen edellytyksistä 14 päivänä kesäkuuta 1989 annetun neuvoston asetuksen N:o 1854/89 (EYVL L 186, s. 1) 5 artikla — Euroopan yhteisöjen omien varojen yhden osan viivästynyt maksaminen tullivelkojen jälkikäteen tapahtuvan perimisen tapauksessa — Komission tilille kirjaamisessa tapahtuneesta viivästyksestä johtuvien viivästyskorkojen maksamisesta kieltäytyminen
   Tuomiolauselma
   
               1)
            
            
               Espanjan kuningaskunta ei ole noudattanut
               
                           a)
                        
                        
                           tullivelkaan perustuvien tuonti- tai vientitullien määrien kirjaamisesta tileihin ja niiden maksamisen edellytyksistä 14 päivänä kesäkuuta 1989 annetun neuvoston asetuksen (ETY) N:o 1854/89 5 artiklan ja 1.1.1994 alkaen yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 220 artiklan 1 kohdan mukaisia velvoitteitaan, koska se ei ole noudattanut näissä säännöksissä säädettyjä tullivelkaan perustuvien tullien määrän jälkikäteen tapahtuvan tileihin kirjaamisen määräaikoja, mistä on aiheutunut viivästyminen omien varojen käytettäviksi asettamisessa ja
                        
                     
                           b)
                        
                        
                           yhteisöjen omista varoista tehdyn päätöksen 88/376/ETY, Euratom soveltamisesta 29 päivänä toukokuuta 1989 tehdyn neuvoston asetuksen (ETY, Euratom) N:o 1552/89 11 artiklan ja 31.5.2000 alkaen yhteisöjen omista varoista tehdyn päätöksen 94/728/EY, Euratom soveltamisesta 22 päivänä toukokuuta 2000 annetun neuvoston asetuksen (EY, Euratom) N:o 1150/2000 11 artiklan mukaisia velvoitteitaan, koska se ei ole maksanut Euroopan yhteisöjen komissiolle näiden säännösten mukaisesti tähän viivästymiseen liittyviä viivästyskorkoja,
                        
                     
         
               2)
            
            
               Espanjan kuningaskunta velvoitetaan korvaamaan oikeudenkäyntikulut.
            
         
               3)
            
            
               Tanskan kuningaskunta, Suomen tasavalta ja Ruotsin kuningaskunta vastaavat omista oikeudenkäyntikuluistaan.
            
         
      (1)  EUVL C 59, 6.3.2004.